
10 septembrie. Un nou an școlar. O zi importantă pentru elevi și profesori, cum sunt toate începuturile: 
pline de speranţă în ciuda nostalgiei vacanței, pline de emoție, în ciuda bucuriei regăsirii colegilor, pline 
de mister și oarecum de teamă, pentru „boboci“. Tocmai de aceea, în mod firesc, la ceremoniile de 
deschidere oficială a cursurilor au participat, alături de copii, cadre didactice, părinţi ori bunici, 
conducerea Primăriei, a Poliţiei și preoţii din localitate. Amănunte în paginile 4-5-6. 

In această perioadă la Bradu se află în plină desfășurare 


lucrările de asfaltare și introducere a canalizării pe Strada 
Gheorghe Barbu. Vor fi asfaltaţi aproximativ 400 de metri 
liniari, estimându-se ca investiţia să fie finalizată la 


jumătatea lunii octombrie. 

Strada Gheorghe Barbu va beneficia și de canalizare pluvială 

În curs de finalizare se află 
lucrările de reabilitare a Străzii 
Morocești, pe o lungime de 400 de 
metri, în paralel cu introducerea 


Consiliul Local Bradu a 
aprobat Planului de 
Urbanism Zonal pentru 
investiţia „Lotizare pentru 
locuinţe individuale (24 de 
loturi)“, o nouă investiţie 
privată ce se va derula în 
comună. Un dezvoltator 


imobiliar va construi în 
zona Aerodromului, pe 
Strada Aleea Neajlov, un 
ansamblu de locuinţe 
individuale. 





Cele 24 de loturi însumează 
aproape 10.000 de metri pătraţi, 
pe care se vor construi locuințe 
individuale sau colective cu regim 
mic de înălțime, maxim P+2, cu 
funcțiuni complementare admise: 
instituții publice și servicii, spaţii 
verzi şi de agrement, accese 
pietonale şi carosabile, parcaje, 
echipare edilitară. Accesul 
principal în incinta terenului pe 
care se va realiza ansamblul de 
locuințe se face dinspre Strada 
Dreptăţii. 








canalizării pluviale. De asemenea, se 
amenajează trotuarele, iar strada a 
fost lărgită cu 1,20 metri. 

Totodată, administrația din 
Bradu a lansat în Sistemul Electronic 
de Achiziţii Publice procedura de 
licitaţie privind proiectele de 
asfaltare a încă două străzi. Este 
vorba de Gorunului (aprox. 500 
metri) şi Liliacului (aprox. 300 
metri). Dacă nu se va întârzia 
procedura din cauza unor posibile 
contestaţii la rezultatul licitației, se 
speră ca la mijlocul lunii octombrie 
să fie semnat contractul de execuţie, 
situaţie în care lucrările de asfaltare 
pot demara anul acesta, asta și dacă 
vremea va permite. 


Se impune 


lărgirea 
Străzi Pinului 
Consiliul Local Bradu 


intenționează să reia demersurile pe 
lângă Consiliului Judeţean Argeș în 
vederea mutării gardului societăţii 
comerciale A.E.P.S.U.P. cu sediul în 

Lucrări pe Strada Morocești 

_Pentru PETITIE Străzii Gorunului licitaţia va fi reluată 

comuna Bradu, Strada Principala 
nr.623 (societate aflată în 
subordinea C] Argeș) cu 1,5 m în 
interiorul proprietăţii, în vederea 
efectuării lărgirii străzii Pinului. 
„Strada Pinului este o arteră rutieră 
importantă, care asigură traficul din 
strada Principală (D] 659) către 
toate străzile din spatele târgului 
săptămânal, iar în momentul de față 
circulația se desfășoară cu 


dificultate, pe porțiunea îngustată de 
drum neavând loc două autoturisme 
unul pe lângă celalalt. În situaţia în 
care cei de la Consiliul Judeţean 


Argeș nu vor da curs solicitării 
noastre, vom fi nevoiţi să instalăm 
acolo un indicator cu sens unic“, 
explică primarul Dan Stroe. 


Infrastructura 

de utilităţi 

În privinţa infrastructurii de 
utilități, se află în plină desfășurare 
lucrările de introducere a canalizării 
pluviale pe Strada Livezilor. Staţia de 
pompare care va deservi sistemul a 
fost deja montată, lucrările urmând 
a se încheia la jumătatea lunii 
octombrie. 


În ultima şedinţă ordinară, 
Consiliul Local Bradu a aprobat 
indicatorii economico-financiari și 
documentația faza studiu de 
fezabilitate pentru proiectul 
„Canalizare pluvială pe strada Buna 
Vestire“. Conform devizului general, 
investiţia se cifrează la 528.420 lei, 
inclusiv TVA, 

Din păcate, pentru realizarea 
proiectului de introducere a 
canalizării pluviale pe străzile 
de mers dinspre Bradu spre Pitești, 
de la pasarelă până la fosta moară), 
licitaţia va fi reluată. Asta pentru că 
firmele înscrise nu au prezentat 
toate documentele în conformitate 
cu cerințele caietului de sarcini. 


Canalizare 

menajeră 

pe 3 sirazi 

Administraţia din Bradu anunţă 
încheierea lucrărilor de introducere 
a canalizării menajere pe Strada 
Zorilor și pe două adiacente la 
străzile Principală și Rotulești. Pe 
Strada Zorilor urmează a fi înlocuită 


conducta de apă, cea actuală fiind 
extrem de veche. 

cai _Sei impune lărgirea Străzii Pinului 























Bazinul staţiei de pompare de pe Livezilor 

În numărul din august al 
publicaţiei „Realitatea Bradului 
vă informam despre intenţia 
administraţiei din Bradu de a 
identifica o sursă de finanţare în 
vederea amenajării 
hidrotehnice a Văii Geamâna, 
investiţie ce necesită o sumă 
considerabilă - peste 1,5 


(Li 


milioane de euro după estimări 
preliminare. Valea Geamăna 
este cel mai mare colector de 
apă pluvială din Bradu, 
preluând nu mai puţin de 80% 
din volumul de precipitaţii, fapt 
pentru care această zonă 
prezintă principalul risc la 
inundații din comună. 

Elevii Școlii „Ion Creangă“ au un 
motiv în plus să înveţe bine și să 
facă performanţă. Din spusele 
preotului Bogdan lonete, un 
cadru didactic cu suflet mare, 
care știe ce înseamnă valoarea și 
dorește să o promoveze, chiar 
de la clasele cele mai mici, va 
dona școlii, lunar 1.000 de lei, 
bani cu care vor fi premiaţi cei 
mai merituoși elevi. 

„Este vorba de domnul dr. profesor de 
matematică Preda Vasile, de la 
Universitatea din București, coordonator 
de doctorate. Dumnealui, ca fost elev al 
școlii, dorește ca tinerii din ziua de azi să 
fie motivaţi, dincolo de dorinţa interioară 
de a învăţa pentru a ajunge departe în 


viață. Se va găsi o formă legală pentru 
instituirea acestor „burse“ lunare pentru 
cei care vor obţine rezultate deosebite în 
domeniul științelor exacte, în cuantum 
total de 1.000 de lei lunar, împărţiţi la cei 
ce ating performanţa., a anunţat 
părintele Bogdan  lonete. Gestul 
profesorului merită aplaudat nu doar 





Un prim pas în realizarea proiectului a 
fost deja făcut: Consiliul Local a aprobat 
un proiect de hotărâre privind 
cadastrarea și introducerea în domeniul 
public al comunei Bradu a pârâului Valea 
Geamăna, cu o lungime de 2,4 km. 
„Cadastrarea şi introducerea în domeniul 
public al comunei a pârâului este un 
demers obligatoriu în vederea întocmirii 
documentaţiei în baza căreia vom solicita 
fonduri guvernamentale sau europene 
pentru amenajarea hidrotehnică a Văii 
Geamăna. Am discutat de principiu cu un 
consultant care ne-a spus că există șanse 
mari să obținem această finanţare rapid, 
de la Guvern, din fondurile pentru situaţii 
de urgență. Suntem cu proiectul în faza 
de a înscrie cadastrul la OCPI. Pasul 
următor va fi depunerea solicitării de 
finanțare la Compania Naţională de 
Investiţii, concomitent cu efectuarea 
studiului de fezabilitate“, a explicat 
primarul din Bradu, Dan Stroe. 





prin faptul că va acţiona, cu siguranță, ca 
un imbold puternic pentru 
competitivitate și ambiţie, ci mai ales 
pentru că este izvorât din simpla dorință 
de a-i face pe elevi să prețuiască 
învăţătura și să conștientizeze că 
adevărata valoare este întotdeauna 
răsplătită. 





Pe ordinea de zi a şedinţei 
Consiliului Local din 30 august 
anul curent s-a aflat un proiect 
de hotărâre privind aprobarea 
destinaţiei clădirii din 
localitatea Bradu, sat Geamăna, 
Strada Principala, nr 101, în 
sensul înfiinţării unui centru 
educaţional. Este vorba de 
clădirea „after-school“, clădire 
în care un agent economic și-a 
manifestat disponibilitatea de a 

înfiinţa un centru educaţional 
privat, care să includă creșă, 
grădiniţă cu program prelungit, 
şcoală primară, școală 
gimnazială și after-school. 
Hotărârea a picat însă la vot, 
consilierii Partidul pentru 
Argeș și Muscel și cei ai UNPR 
opunându-se propunerii de 
concesionare pe 10 ani a acestei 
clădiri, de pe urma căreia 
primăria ar fi încasat chirie. 


„Clădirea a fost proiectată în vederea 
desfășurării activităţii de învățământ și, 
din punctul meu de vedere, mi-aș dori să 
nu i se schimbe această destinație. Au 
fost consilieri locali care au sugerat să 
înființăm acolo o creșă, însă le-am 
reamintit faptul că în comuna Bradu se 
va construi o creșă finanțată de Guvern, 
prin Programul Naţional de Dezvoltare 
Locală 2, investiţie în valoare de peste 2 
milioane de lei. Cred că proiectul a picat 
din cauza faptului că unii consilieri nu s- 
au documentat suficient pe subiect. Vom 
reveni cu un nou proiect de hotărâre 
privind stabilirea destinaţiei acestei 
clădiri, în care, repet, în opinia mea ar 
trebui să se desfășoare activități 
specifice învățământului“, a declarat 
primarul Dan Stroe. 

Lucrări a lacurile 
din comună 


Lucrările de reamenajare a lacului de pe Buna Vestire sunt 
aproape de final. Lacul a fost decolmatat, au fost consolidate 
malurile prin betonare, s-a construit un stăvilar pentru 
scurgerea apei în mod controlat, urmând a se realiza aici și o 
alee pietonală. De lucrări asemănătoare de reamenajare va 























BE. La Ilma se betonează malurile 

beneficia și lacul de la Ilma, acolo unde deja decolmatarea a 
fost efectuată și a început turnarea malurilor din beton. De 
asemenea, în plină desfășurare se află și lucrările de 
decolmatare a lacului de pe Strada Morocești. 











Noi investiţii 
la Scoala 
„Ion Creangă“ 








După refacerea fațadei, amenajarea curții și asfaltarea 
parcării Şcolii „lon Creangă“, dar și a străzii pe care este 
situată această unitate de învățământ, a venit rândul 
terenului de sport care deservește școala să beneficieze de 
noi facilități. Astfel, aici vor fi realizate vestiare și vor fi 
turnate alei betonate. În acest sens Consiliul Local Bradu a 
adoptat în ultima ședință ordinară o hotărâre prin care au 
fost aprobaţi indicatorii tehnico-economici ai acestei 
investiții. 

10 septembrie. Un nou an școlar. O zi 
importantă pentru elevi și profesori, cum sunt 
toate începuturile: pline de speranţă în ciuda 
nostalgiei vacanței, pline de emoție, în ciuda 
bucuriei regăsirii colegilor, pline de mister și 
oarecum de teamă, pentru „boboci“. O zi cu o 
profundă încărcătură pentru toată 
comunitatea. Tocmai de aceea, în mod firesc, la 
ceremoniile de deschidere oficială a cursurilor 
au participat, alături de copii, cadre didactice, 
părinţi ori bunici, conducerea Primăriei, a 
Poliţiei și preoţii din localitate. 


Atât la Școala „Mihai Eminescu“, cât și la unitatea de 
învățământ „lon Creangă“, unde învaţă aproape 400 de elevi, 
slujba oficiată a avut în centru rugăciunea pentru deschiderea 
minţilor și aprofundarea învățăturii, pentru rezultate bune și 
înţelepciune. În cor, cu cadență și smerenie, voci vibrante 
tremurat de copii au înălțat spre cer „Tatăl nostru care ești în 
ceruri...“ Și, cumva, aerul impregnat cu „bine“ al cuvântului 
spre Dumnezeu a fost mai cald și toți cei prezenţi mai aproape 
în drumul pe care l-au început împreună: profesori, elevi, 
părinţi, bunici. 

„„„Căci învăţătura nu se termină când elevii ies pe poarta 
școlii. Dimpotrivă. Adevărata cunoaștere trebuie să aibă loc în 
familie. Părinţii și cei apropiaţi au rolul esenţial de permanent 

învățător, sfătuitor și călăuză a copiilor noștri. Să spunem 
„bună ziua“, „mulțumesc“ și „te rog“, să fim buni și darnici, să 
perseverăm... toate acestea, sunt învăţate în familie. Rolul 
dumneavoastră, dragi părinţi, este mult mai mare decât 
credeți. Chiar dacă nu cunoașteţi materia pe care copiii 
dumneavoastră o parcurg la şcoală, îi puteţi ajuta. Îi puteţi 
verifica la teme, îi puteţi asculta, cu cartea în faţă. Și, în acest fel, 
ei se vor simţi încurajați, motivaţi, îndrumați.“, a relevat rolul 
covârșitor pe care familia îl are în devenirea unui tânăr, 
părintele Bogdan lonete. 
y y . . 

„Vrem să stopam migraţia 

către școlile din Pitești“ 

Desigur, ghidarea spirituală și calitatea învăţăturii nu ar avea 
efectele dorite fără o bază materială pe măsură: „Dragi copii, 
părinți și profesori, am deosebita plăcere de a fi aici, în mijlocul 
dumneavoastră, în calitate de edil al comunei noastre, pentru a 
trăi emoția începutului de an școlar. Scopul meu este ca fiecare 
elev din localitatea Bradu să aibă șansa de a învăţa și de a-și 
lărgi orizontul, drept pentru care noi, administrația locală, 
acordăm mare atenţie învățământului de calitate, asigurând 
condiții din ce în ce mai bune, în fiecare an. După cum se vede, 
am încercat să punem la punct curtea Şcolii „Mihai Eminescu“, 
lucrări pe care le vom continua anul viitor, dar notabile sunt 
realizările de la Școala „Ion Creangă“, unde curtea, fațada școlii 
și grădinița sunt modernizate în totalitate. Rugămintea mea 
este ca acestui efort depus de administraţie să i se alăture 




















cadrele didactice, prin asigurarea unui act educațional cât mai 
modern și mai performant. Creând un mediu propice pentru un 
învățământ competitiv și de calitate, vom putea stopa migraţia 
copiilor către școlile din Pitești, fenomen care a făcut ca 
numărul elevilor noștri să scadă de la an la an. Este timpul ca la 
Bradu să avem școli cu cât mai mulţi elevi, iar rezultatele să 
vorbească de la sine! Vă doresc mult succes în noul an, cu 
rezultate deosebite, spre mulţumirea părinților și profesorilor!“ 
a spus primarul Dan Stroe. 





Tiso 
„Bobocii“ şcolii „Mihai Eminescu“ | 

„Grădinarii“ de la „Dumbrava Minunată 

„Bine aţi 

Clasa 0, Școala „Ion creangă” 

venii acasă 


Efectele preocupării 
intense pentru un 
învăţământ conform celor | 
mai înalte standarde sunt 
vizibile, concretizându-se 
în numărul din ce în ce 
mai mare a copiilor 
înscriși la grupa de 
grădiniţă cu program 
prelungit. Dotările din 
fiecare clasă şi confortul 
de care beneficiază elevii 
vorbesc de la sine. „Bine 
aţi venit acasă!“ - a fost 
esenţa mesajului transmis de către directoarea 
școlilor din Bradu, Cristina Voicu. 











„După o vacanţă frumoasă și plăcută, ne aflăm astăzi la 
începutul unui nou an școlar, cu o semnificație deosebită 
pentru cei care îi trec pragul cuprinși de dorinţa cunoașterii și 
a acumulării a cât mai multe cunoștințe folositoare pentru 
viața de zi cu zi. 

Trăim astăzi cu toţii un moment emoționant și special, pe 
care fiecare dintre cei prezenţi îl experimentează unic în felul 
său. Bobocilor, elevilor care ne pășesc pentru prima dată 
pragul, un bun venit la școala noastră! Sperăm ca anii pe care 
îi veţi petrece pe băncile acestea să fie anii formării voastre ca 
oameni. Elevilor noștri, celor care au mai puţine emoţii astăzi, 
dar în anii trecuţi și ei simțind teama de necunoscut a 
bobocilor, un bun revenit acasă, fiindcă aici este, pentru 5-6 
ore zilnic, casa fiecăruia! Încheiem un ciclu, dăm examene, 
începem un alt ciclu, promovăm, avem succese, ne bucurăm, 
uneori întâmpinăm dificultăți pe care le biruim. 

Drumul nostru împreună este drumul cunoașterii și al 
autocunoașterii. Pe acest drum ne angajăm împreună, elevi și 
profesori. Noi, profesorii, vă suntem alături, călăuze și prieteni 
mai mari, la care puteţi apela de câte ori aveţi nevoie. Școala 
este frumoasă și curată, înzestrată cu tot ceea ce este necesar 
desfășurării unui învățământ modern, aş putea spune că aveţi 
tot ceea ce este necesar pentru un învățământ de calitate, 
performant chiar. Așteptăm din partea voastră dorinţa de a 
învăţa, muncă temeinică și respect pentru tot ceea ce vă punem 
la dispoziţie. 

Dragi părinţi, vă asigurăm că vom face tot ceea ce ne stă în 
putință pentru a răspunde exigențelor dumneavoastră. Vă 
rugăm să fiți alături de noi, să ne sprijiniți în realizarea unui 
adevărat parteneriat, din care vor avea de câștigat copiii 
dumneavoastră. Vă rugăm să răspundeţi chemărilor școlii, 
pentru că fără o relaţie strânsă școală-familie este greu să 
reuşim. Înţelegem că viaţa în care trăim nu este uşoară, că 
timpul dumneavoastră înseamnă îndeplinirea obligaţiilor de 
serviciu, dar vă rugăm să înţelegeți și dumneavoastră că 


Creșa înfiinţată de autorităţile locale în incinta 
Grădiniţei „Scufița Roşie“ răspunde, de la an la an, 
la tot mai multe solicitări din partea brădenilor. 

prioritatea cea mare sunt copiii. Aşteptăm sfaturile și sprijinul 
dumneavoastră. Ne dorim ca instituţia noastră să dea șanse 
fiecărui elev, pentru că studiile în această școală înseamnă 
șansa unei cariere de succes în viitor. 

În acest context vă dorim, dragi elevi, să vă simțţiţi bine în 
școala noastră, să aveţi curajul, perseverenţa și tenacitatea de 
a nu ceda greutăților, iar reușita să fie pentru voi sintagma de 
călăuză în toate situațiile. Sperăm să avem cu toții un an școlar 
cât mai bogat, cu rezultate de care să ne bucurăm, iar aceste 
rezultate înseamnă nu numai note mari şi un comportament 
exemplar, ci și bucuria de a veni la școală cu conștiința că zilnic 
adunăm în minte și în suflet lucruri noi și frumoase. Vă doresc 
să vi se împlinească toate visurile, să aveţi sănătate și putere de 
muncă, să vă bucuraţi de pace și liniște sufletească, să fiți colegi 
și prieteni, să respectaţi școala care vă primește cu braţele 
deschise și, nu în ultimul rând, să confirmaţi speranţele și 
încrederea familiilor voastre. 

În final, doresc să vă mărturisesc mulțumirea mea că sunt 
colegă cu un colectiv de cadre didactice de o valoare 
profesională și umană de excepţie. Dragii mei colegi, vă 
mulțumesc pentru dăruirea voastră, pentru profesionalismul 
de care dați dovadă an de an și vă urez să sănătoși, puternici și 
răbdători, pentru ca împreună să ducem acești copii pe o 
treaptă mai sus, pe o treaptă a performanţelor. Aceleași 
mulțumiri și urări le adresez întregului personal didactic- 
auxiliar şi nedidactic, care depune toate eforturile ca această 
instituţie să funcționeze, să fie curată și primitoare. 

Tuturor vă doresc un an școlar cu împliniri școlare și 
profesionale, bucurii și gânduri bune! Să ne dea Dumnezeu un 
an școlar bun!“ 

Grupa 3-5 ani, Grădiniţa „Scufiţa Roşie“ 

















——„ septembrie 2018 














„Grădinarii“ de la „Scufița Roșie“ au la 
dispoziţie, din acest an de învățământ, 
un modern loc de joacă. 

e Mesajul de început de an 
școlar al ÎPS Calinic, 
arhiepiscop al Argeșului 

și Muscelului. 


„Orice început de an școlar, aduce 
în sufletul și inima fiecărui elev, 
speranţe și emoții noi, care străbat 
întreaga ființă, îndemnând la dorința 
cunoașterii și a acumulării de cât mai 
multe deprinderi utile pentru viaţa 
de zi cu zi. 

De departe, cei mai emoţionațţi și 
dornici să intre în clasele de curs, 
care vor deveni de astăzi înainte, 
spaţii de studiu și desăvârșire 
intelectuală, sunt micii școlari, care 





„Nu e destul să știi, trebuie să și aplici; nu e destul 


înnoite 
tainelor educației. 


îndeplinirea 


pășesc timid, pentru prima dată, 


într-o școală! 


Sentimente de bucurie și 
speranţe, au și elevii mai mari, care 
revin în mediul școlar, cu dorințe 
pentru aprofundarea 


De aceea este foarte important, să 
sădim încredere şi multă dragoste 
părintească în copii, oferindu-le tot 
ceea ce este necesar, pentru 
responsabilităților 
școlare și pentru a înţelege rolul 
major, pe care un om educat îl are în 
societate și în Biserică. 

Astfel, Biserica din totdeauna și 

mai ales în contextul actual al 


tendințelor  individualiste și 
secularizante, îşi manifestă grija 
pentru intensificarea cooperării 
dintre Familie, Școală și Biserică, 
pentru a întări legătura și 
comuniunea dintre generaţiile 
trecute și cele prezente. 

În anul 2018, în care sărbătorim 
Sfânta și Marea Unire a Românilor 
de pretutindeni, Biserica Ortodoxă 
Română, a declarat în Patriarhia 
Română, anul 2018, drept Anul 
omagial al unităţii de credinţă și de 
neam și Anul comemorativ al 
făuritorilor Marii Uniri din 1918. În 
acest sens, avem datoria să sporim și 
să promovăm în rândul tinerei 


generații, demnitatea și respectul, 
pentru înaintași și pentru valorile 
naționale și spirituale ale Poporului 
Român! 

Cu prilejul începutului Noului An 
Școlar, ne exprimăm faţă de distinșii 
dascăli din cuprinsul Arhiepiscopiei 
Argeșului și Muscelului, întreaga 
noastră recunoștință, rugând pe 
Milostivul Dumnezeu, să Vă 
binecuvânteze lucrarea, viața și 
osteneala dăruindu-Vă ajutor ceresc, 
pace și mult spor! 

Elevilor de toate vârstele, le 
dorim să aibă parte numai de 
bucurie sfântă, stia toate 
eforturile, pentru răsplăti 


ŞCOALA GIMNAZIALA „MIHAI EMINESCU, BRADU 


- Creşterea nivelului de performanţă a elevilor prin 




















aşteptările 
profesorilor și mai ales ale lui 
Dumnezeu. 

Tuturor, vă dorim din inimă, 


părinților, ale 


sănătate deplină și Domnul 
Dumnezeu, Cel în Treime lăudat: 
Tatăl, Fiul și Duhul Sfânt, să ajute ca 
Anul Școlar 2018-2019, să fie pentru 


noi toţi, prilej de împlinire 
sufletească și duhovnicească!“ 
Calinic, Arhiepiscop 


al Argeșului și Muscelului 





să vrei, trebuie să și faci.“ (]. W.Goethe) 


Școala Gimnazială „Mihai Eminescu“, Bradu, și-a conturat 
de-a lungul anilor o personalitate puternică în comunitatea 
locală, prin acțiuni diversificate; este instituţia ce are rolul de 
a educa elevii din această comună, de a-i îndruma și pregăti 
pentru viaţă. 

Școala noastră urmărește să răspundă intereselor sociale și 
comunitare, să asigure pentru fiecare copil de vârstă preșcolară 
și şcolară condiţii optime de dezvoltare fizică și intelectuală, 





implementarea unui curriculum centrat pe dezvoltarea 
competenţelor-cheie și prin participarea la competiţii, 
concursuri şi olimpiade școlare. 

- Realizarea unei şcoli incluzive prin adoptarea strategiilor 
de personalizare a procesului instructiv-educativ, prevenirea 
eșecului școlar și includerea tuturor elevilor într-o formă 
superioară de școlarizare. 

- Implementarea reformei manageriale în toate domeniile 
majore pe baza valorilor promovate de școală, a unui sistem 
flexibil de circulaţie a informaţiei și a unei mari deschideri spre 


potrivit finalităţilor învățământului. 
Obiectivele noastre sunt: 


- Şcolarizarea tuturor elevilor și îmbunătăţirea frecvenţei 
- educarea fiecărui copil în funcție de particularităţile de 


vârstă și individuale 


- crearea unui mediu de instruire bazat pe respect reciproc 


şi principii democratice 


- să pregătim indivizi dispuşi să se instruiască toată viața 
- să asigurăm o dobândire reală de către toți copiii a 


deprinderilor: cognitive, artistice și practice 
Oferta școlii noastre este: 
- cadre didactice titulare și bine pregătite; 


- asigurarea calităţii actului educațional; 

- cadre didactice ancorate în realitatea educaţională; 

- comunicare permanentă cu părinţii elevilor; 

Oferim pregătire suplimentară: 

- Program de pregătire pentru olimpiade si concursuri; 

- Program de remediere școlară; 

- Program de pregătire pentru Evaluarea Naţională; 

Activităţi extracurriculare realizate: excursii, vizite la 
muzee, spectacole de teatru, serbări cu ocazia diferitelor 
evenimente cultural-literare, istorice, competiţii sportive. 

Ţintele strategice ale Școlii 


Eminescu“, Bradu: 


Gimnaziale „Mihai 


colaborarea cu partenerii educaţionali. 

- Formarea continuă a cadrelor didactice pentru aplicarea 
metodelor active, folosirea strategiilor și mijloacelor moderne 
de educaţie, management pozitiv al clasei de elevi. 

- Dezvoltarea activităţilor educative extracurriculare 
orientate spre educaţia pentru dezvoltare durabilă, voluntariat, 
derularea proiectelor și parteneriatelor. 

- Modernizarea și dezvoltarea bazei materiale a școlii în 
vederea asigurării mijloacelor necesare promovării unui 
învățământ modern, de calitate, 
experimentală și generalizarea utilizării TIC în predare. 

Bine aţi venit în familia noastră! 


bazat pe modelare 


Lj j j 


Poliţia Română urează elevilor, la 
început de an nou școlar, să aibă 
parte de un an plin de reușite, cu 
rezultate foarte bune și provocări 
depășite cu succes, garantându-le că 
printre cei care le oferă sprijin, 
siguranţă și înţelegere, se află și 
polițiștii. 





„Suntem într-un moment emoționant, un 
moment în care, după o bine-meritată vacanţă, 
copiii se gândesc că vor ajunge într-un loc care 
le oferă o lume a cunoașterii, a experiențelor, 
chiar dacă de astăzi vin dimineţile în care se vor 
trezi mai devreme. 

Pentru unii, este o primă experienţă, un 
început de drum, o ocazie de a întâlni noi colegi 
sau prieteni. Pentru alţii, e un moment în care 


== 0 


sunt reluate lecţiile și vechile activităţi, în 
procesul de formare și informare. 

Pentru dumneavoastră, cadre didactice, este 
o continuare a procesului educativ, în care le 
sunteţi alături elevilor, îi ajutați să devină adulți 
responsabili și implicaţi și îi îndrumați în 
pregătirea lor pentru viață. 

Pentru părinţi, începutul anului școlar 
marchează o perioadă în care susținerea 
copiilor este prioritară, dar reprezintă, în același 
timp, şi un moment de rememorare a propriei 
copilării. 

Începem un nou an școlar împreună, elevi, 
cadre didactice, părinţi, polițiști, în care ne 
dorim ca, după emoția de astăzi, colaborarea 
școală - familie - poliție să reînceapă, cu 
implicare și încredere, astfel încât, eforturile 
noastre să le asigure copiilor un mediu sigur. 


Vouă, elevilor, Poliția Română vă urează să 
aveţi parte de un an plin de reușite, cu rezultate 
foarte bune și provocări depășite cu succes. Vă 
garantăm că, printre cei care vă oferă sprijin, 
siguranță și înţelegere, ne aflăm și noi, polițiștii. 
Când nu știți ceva, întrebaţi-ne, când aveţi o 
problemă, apelaţi cu încredere la noi, când vreţi 
să ajutaţi pe cineva și nu reușiți singuri, vă vom 
ajuta și noi! 

Stimate cadre didactice, atât obiectivul 
nostru, cât și al dumneavoastră, este acela de a 
oferi o educaţie sănătoasă copiilor, dincolo de 
informaţiile din manuale sau din programa 
școlară, prin transmiterea valorilor de 
corectitudine, toleranţă și respect. 

Pentru dumneavoastră, părinţi, mesajul 
nostru este că vă vom sprijini în efortul de a le 
fi aproape copiilor, de a le cunoaște dorinţele și 





preocupările. Ei au nevoie de atenție, de 
protecţie și de îndrumare și de aceea, printre 
cele mai importante lucruri pe care le putem 
oferi sunt timpul și deschiderea noastră. 

Vă asigurăm că vă vom fi alături, în 
apropierea unităţii de învățământ, pe traseele 
către școală și spre casă. Vom concepe și 
desfășura programe și activități de informare și 
prevenire, vom fi la întâlniri cu elevii și le vom 
spune cum să acţioneze atunci când sunt puși în 
situații dificile pe stradă, la școală, când sunt 
singuri acasă sau folosesc internetul. 

Sperăm ca această zi să rămână o frumoasă 
și puternică amintire. Vă urăm tuturor un an 
școlar plin de reușite și împliniri și vă asigurăm 
de întreaga noastră disponibilitate de 
colaborare, ca parteneri în procesul de educaţie. 
„- se arată în mesajul Poliţiei Române. 


septembrie 2018 








e Primăriile trebuie să 
adopte noua politică 
tarifară şi să modifice 
sistemul de colectare până 
la 1 ianuarie 2019 


Modificările legislative în domeniul 
gestionării deșeurilor, prin apariția OUG 
74/2018 (care amendează Legea mediului 
211/2011, 0UG 196 - privind contribuţiile la 
Fondul pentru Mediu și OUG 249 - 
gestionarea deșeurilor de ambalaje), au creat 
o anumită tensiune între autorităţile locale 
(primării) şi operatorii de colectare și 
transport al deșeurilor de la populaţie în 
Argeș. 

Însă, aceste noi prevederi trebuie aplicate 
și impun anumite modificări și în 
reglementările locale. 

IL. __ Se va modifica Regulamentul 
Serviciului de Salubrizare, în principal în 
ceea ce privește și ţinând cont de: 

e Indicatorii de performanţă (vor include 
cel puţin Indicatorii prevăzuţi în Anexa nr.7 
la Legea nr.211/2011 modificată prin CUG 
nr.74/2018); 


e  Penalități pentru  neîndeplinirea 


indicatorilor de performanţă; 
e Separarea la gospodărie /apartament și 
colectarea separată cel puţin pentru deșeurile 


e Modalitatea de implementare a 
sistemului de colectare separată (asigurarea 
de spații necesare pentru colectarea separată, 
dotarea acestora cu containere specifice 
fiecărui tip de deșeu, inclusiv dezvoltarea 
centrelor prevăzute de OUG 5/2015, pentru a 
oferi posibilitatea populaţiei de a se debarasa, 
fără plată, de deșeurile de hârtie și carton, 
sticlă, metal, mase plastice, lemn, textile, 
ambalaje, deșeuri de echipamente electrice și 
electronice, deșeuri de baterii și acumulatori, 
deșeuri voluminoase, inclusiv mobilă și 
saltele); 

II. Se vor modifica contractele de 
delegare a gestiunii serviciilor de 
salubrizare, acolo unde acestea sunt deja 
încheiate  (art.Ill, art.IV din  OUG 
nr.74/2018), sau  documentuaţiile de 
atribuire (caiete de sarcini, draft contracte 
delegare, fișe de fundamentare a tarifelor 
etc.) acolo unde nu au fost demarate încă 
procedurile de licitaţie publică. 

e Se vor implementa tarife distincte 
pentru activitățile desfășurate de operatorii 
de salubrizare pentru gestionarea deșeurilor 
de hârtie, metal, plastic și sticlă, precum și 
pentru gestionarea deșeurilor reziduale și 
biodegradabile (art.17 alin.1 lit.c ), tarife care 
vor include și contribuţia pentru economia 
circulară prevăzută de OUG nr.196/2005 
pentru deșeurile destinate a fi eliminate prin 


Ordonanța 74/2018 privind gestionarea deşeurilor menajere 


indicatorilor de performanţă prevăzuţi în 
contracte; 

e Suportarea de către operatori a 
costurilor reprezentate de contribuţia pentru 
economia circulară pentru cantitățile de 
deşeuri destinate a fi eliminate prin 
depozitare care depășesc indicatorii de 
performanţă stabiliţi; 

e Indicatorii de performanţă (vor include 
cel puţin Indicatorii prevăzuţi în Anexa nr.7 
la Legea nr.211/2011 modificată prin CUG 
nr.74/2018); 

e Modalitatea de organizare, gestionare şi 
coordonare a activității de valorificare 
materială și energetică a fluxului de deșeuri 
de ambalaje din deșeurile municipale 
împreună cu deșeurile municipale din 
aceleași materiale și modalitatea concretă de 
comercializare a deșeurilor cu valoare de 
piață precum și modalitatea concretă de 
acoperire a costurilor. 

La nivelul Judeţului Argeș au fost aprobate, 
prin hotărârea Adunării Generale a 
Acţionarilor a Asociaţiei de Dezvoltare 
Intercomunitară SERVSAL Argeș (asociaţie 
formată din toate UAT-urile din judeţ, care 
are ca obiect de activitate implementarea 
operațională a managementului integrat al 
deşeurilor în Argeș), următoarele modificări: 

e Schimbarea politicilor tarifare în raport 
cu modificările legislative, în conformitate cu 


calitatea 
(PEradului 

ADI. SERYSAL ARGES 


olectnin. reciclat 








cele două principii „poluatorul plătește“ și 
„plăteşti cât arunci"; 

e Implementarea unor planuri de măsuri 
la nivelul fiecărui UAT pentru reducerea 
cantităților generate, separarea deșeurilor la 
sursă (reciclabile, reziduale, biodegradabile) 
pentru atingerea obiectivelor de deviere 
(35% din cantitatea colectată în 2018, 45% - 
2019 şi 50% - în 2020) de la depozitare și 
evitarea penalităților către Fondul de Mediu; 

e Investiții pentru dezvoltarea 
infrastructurii de sortare mecanică a 
deșeurilor la Centrul de Management al 
Deşeurilor Argeș, astfel ca până în 2020 să 
avem dezvoltată tehnologia care să ne 
permită atingerea obiectivului de 50%; 

e În conformitate cu modificările 
legislative, ADI SERVSAL Argeș trebuie să 
modifice toate contractele de delegare până 
cel târziu 30 noiembrie 2018, iar UAT-urile să 
adopte noua politică tarifară și modificările 
de sistem de colectare până cel târziu 
01.01.2019. 


depozitare 


de hârtie, metal, plastic și sticlă; 


rezultate din 


ia 





Poliţiştii locali din Bradu au identificat și 
sancţionat mai mulţi minori în vârstă de 15 ani 
care, în seara zilei de 18 august a.c., în jurul orelor 
23.00, au vandalizat mai multe bănci, precum și 
un coș de gunoi din parcul de agrement situat pe 
Str. Gării. 





„Contravenienţii au fost identificaţi cu ajutorul camerelor 
de supraveghere video și au fost sancționaţi contravenţional 
cu amenda în cuantum de 250 de lei pentru încălcarea 
prevederilor art.2, pct.2 din Legea nr.61/1991, pentru 
sancţionarea faptelor de încălcare a unor norme de 
conviețuire socială, a ordinii și liniștii publice, republicată, cu 
modificările și completările ulterioare. Amenda pentru faptele 
comise se încadrează între 500 de lei și 1.500 de lei, dar ținând 
cont de faptul că sunt minori, aceștia au beneficiat de 
prevederile OG nr.2 din 2001, conform cărora limitele 





În domeniul disciplinei în construcţii și al 
afișajului stradal, poliţia locală are următoarele 
atribuţii: 


a) efectuează controale pentru identificarea lucrărilor de 
construcții executate fără autorizație de construire sau 
desființare, după caz, inclusiv a construcţiilor cu caracter 
provizoriu; 

b) efectuează controale pentru identificarea persoanelor 
care nu respectă autorizația de executare a lucrărilor de 
reparaţii ale părții carosabile și pietonale; 

c) verifică respectarea normelor legale privind afișajul 
publicitar, afișajul electoral și orice altă formă de 
afișaj /reclamă, inclusiv cele referitoare la amplasarea firmei 


—„ septembrie 2018 

inferioare şi superioare ale amenzii se reduc la jumătate. 
Poliţiştii locali vor sancţiona, în continuare, foarte sever 


la locul de desfășurare a activităţii economice; 

d) participă la acțiunile de demolare/ dezmembrare/ 
dinamitare a construcțiilor efectuate fără autorizație pe 
domeniul public sau privat al unităţii/subdiviziunii 
administrativ-teritoriale ori pe spaţii aflate în administrarea 
autorităților administraţiei publice locale sau a altor 
instituţii /servicii publice de interes local, prin asigurarea 
protecției perimetrului și a libertăţii de acțiune a personalului 
care participă la aceste operaţiuni specifice; 

e) constată, după caz, conform atribuţiilor stabilite prin 
lege, contravențţiile privind disciplina în domeniul autorizării 
executării lucrărilor în construcții și înaintează procesele- 
verbale de constatare a contravenţiilor, în vederea aplicării 
sancțiunii, șefului compartimentului de specialitate care 








acțiunile ilicite îndreptate împotriva bunurilor publice ale 
comunei și nu numai.“, a atenţionat Gheorghe Militaru, șeful 
Biroului Poliţiei locale Bradu. 


Poliţişti la cursuri 
de perfecţionare 


Începând cu 17 septembrie, 2 poliţişti locali încadrați la 


începutul anului, vor urma cursurile de formare iniţială la 


Centrul de Formare și Perfecţionare a Poliţiștilor „Nicolae 
Golescu“din Slatina. Aceștia vor fi specializați în domeniul 
circulaţiei rutiere. „Cursul se va finaliza pe 14 decembrie, după 
care vom iniția acţiuni ample de sancționare a șoferilor 
indisciplinaţi, mai ales din zona Târgului Săptămânal. Sperăm 
ca până la acea dată să fie operaţionalizat și serviciul de 
ridicare a autovehiculelor, care a fost înființat acum câteva 
luni.“, a precizat Gheorghe Militaru. 

coordonează activitatea de amenajare a teritoriului și de 
urbanism sau, după caz, președintelui consiliului judeţean, 
primarului unităţii administrativ-teritoriale ori al sectorului 
municipiului București în a cărui rază de competenţă s-a 
săvârșit contravenţia sau persoanei împuternicite de aceștia. 

Real Bradu n-au trecut neobservate de câtre autorităţile din 
Bradu. Astfel, în urma calificării la Campionatul Mondial de 
anul viitor de la Viena, micuţele gimnaste au fost premiate cu 
câte 400 de lei. Tot 400 de lei a primit și canoista brădeancă 
Ştefania Luca, componentă a CSM Pitești, triplă medaliată anul 
acesta la Campionatul Naţional de primăvară. 


La sfârşitul lunii iulie, gimnastele 
de la CS Real Bradu au obţinut nu 
mai puţin de 14 medalii la „Trofeul 
Balcanic de la Năvodari“ - Dans Art 
Open Romania. Zestrea, compusă 
din 4 medalii de aur, 8 de argint și 2 
de bronz, a adus micuţelor sportive 


din Bradu calificarea la Campionatul 
Mondial de Dand Sportiv „Vibe 
Viena“, care va avea loc în primăvara 
anului viitor în capitala Austriei. 
Performanţa fetelor (una 
extraordinară pentru un club care 
abia are un an de la înființare), a fost 


Sportivele de performanță, premiate | 
(le Primărie și Consiliul Local 


Ultimele rezultate înregistrate de către gimnastele clubului 


răsplătită de autorităţile din Bradu, 
care, prin hotărâre de consiliu local, 
au aprobat premierea celor 9 
sportive cu vârste cuprinse între 6 și 
12 ani - lonete Teodora, Zamfir 
Alexia, Danciu Ştefania, Dumitrache 
Alexandra, Marinac Delia, Dinu 
Elena, Florica Alisa, Voiculescu 
Joana, Octavian Maria. 

Tot la propunerea primarului 
Dan Stroe, consilierii locali au votat 
un proiect de hotărâre prin care 
aceeaşi sumă de bani o va primi și 
canoista Ştefania Luca, din Bradu. 
Legitimată la CSM Pitești, Stefania 





Gimnastele de aur de Ia Pitici - 


n. 


a 
Luca a cucerit trei medalii, 2 de aur 
și 1 de bronz, la ediţia din acest an a 
Campionatului Naţional de 
primăvară pentru juniori 1. 

Sportiva din Bradu a cucerit 2 
medalii de aur în probele de canoe 1 

Canoista i la Lica 


pe listaine)a de 500 și 4.000 m și 
medalia de bronz în proba de canoe 
1 pe distanța de 200 m. Competiţia a 
fost găzduită de baza nautică de la 
Bascov-Budeasa, în perioada 2-4 
mal. 





Echipa de seniori a clubului CS Real 
Bradu are parte de un început excelent 
de campionat: trei victorii din tot + 
atâtea partide disputate, locul 1 în 
Divizia D, cu cele mai multe goluri 
marcate și cel mai bun golaveraj. CS 
Real Bradu dă și golgheterul Ligii a IV- 
a Fortuna Sports la ora actuală: 
Georgian Mormolea, cu 8 reușite. 


Dincolo de faptul că în primele trei etape 
fotbaliștii din Bradu au disputat meciurile pe 
teren propriu, în compania unor adversari nu foarte sus cotaţi 
din punct de vedere valoric, victoriile la scoruri mai mult decât 
concludente fac dovada faptului că pregătirea din vară, politica 
de transferuri dar și determinarea jucătorilor în acest debut de 
campionat au fost atuu-rile care au făcut din Real Bradu liderul 
Ligii a IV-a Fortuna Sports. 

„Sincer, având în vedere adversarii din primele trei etape și 
faptul că am jucat pe teren propriu, oarecum speram la aceste 
victorii. Poate nu la scorurile acestea, însă valoarea lotului și 
rezultatele din  amicalele premergătoare începerii 
campionatului ne îndreptăţeau la un debut cu dreptul. Abia 
acum urmează însă greul. Din etapa a IV-a avem o perioadă de 
o lună cu meciuri dificile, peste care sperăm însă să trecem cu 
bine. Avem un avantaj că vom întâlni adversarii cei mai dificili 
pe teren propriu. mă refer aici la echipele din Poiana Lacului, 
Budeasa și Buzoiești. Am creat un grup de jucători foarte bun, 
în care am mare încredere, Toţi sunt băieți de caracter, care dau 
dovadă de seriozitate. Încă mai lucrăm la capitolul 


omogenitate“, spune Ionuţ Nae, directorul clubului. 

În prima etapă, desfăşurată la finele lunii august, CS Real 
Bradu a spulberat ACS Costești, cu scorul de 13-0! Pe lista 
marcatorilor și-au trecut numele Mormolea (5), Tuică (4), 
Bobaru (2),Voicu și Niţă. 








Georgian Mormolea, 

golgheterul la zi al 

Ligii a IV-a Fortuna 
Sports. 





În etapa a doua, brădenii au învins AS Ştefăneşti cu un nou 
scor-fluviu: 8-0. Au marcat Mormolea (3), Niţă M.(2), Neagu, 
Bobaru, Predica M. 

Pe 8 septembrie, în cea de-a treia etapă, după un meci dificil, 
presărat cu multe durități, Real Bradu s-a impus în fața AS 
Colibași cu scorul de 3-0, prin golurile marcate de Bobaru, 
Mormolea și Ciucă. „Sunt fericit pentru rezultat și vreau să îi 
felicit pe băieţi pentru determinare. Am întâlnit un adversar 
care a jucat cu mare ambiţie. Sunt conștient că toți adversarii 
vor juca cu un plus de ambiţie cu noi, față de celelalte echipe, 
dar am mare încredere în băieţi și în grupul pe care l-am 
format“, a declarat imediat după meci lonuţ Nae. 

Cu 8 reușite în trei partide, Georgian Mormolea (jucător 
transferat în vară de la CS Mioveni 11) este nu doar golgeterul 
Real Bradu, ci şi al Ligii a IV-a Fortuna Sports. 


Rezultate înregistrate 
CS Real Bradu - ACS Costești 13-0 
CS Real Bradu - AS Ștefănești 8-0 
CS Real Bradu - AS Colibași 3-0 


Clasament Liga a IV-a Fortuna Sports 
1. CSRealBradu 3 300 240 9% 
2. AS Poiana Lacului 3 2 10 17-3 7p 


3, Gloria Berevoeşti 3 2 10 9-7 7p 
4. Sporting Piteşti Z 2 0-0 6-1 6p 
5, Curtea de Argeș 3 2:01 4-5 6p 
6. Victoria Buzoieşști 3 12 0 5-2 5p 
7. Voința Budeasa c JI ÎN (a | 8-5 4p 
8. AS Băiculești 2 101 6-5 3p 
9. AS Colibași 3 102 5-8 3p 
10. CSC Suseni 1 0-2 8-13 3p 
11.Juventus Bascov 3 102 5-15 3p 
12. DLR Pitești 3021 4-5 2p 
13. ACS Costești 2 011 1-14 Ip 
14. CS Mioveni 2 e 0 10ia 5-11 Op 
15. Viitorul Ștefănești 3 0 0 3 3-16 Op 


Etapele viitoare 

15 septembrie: DLR Pitești - Real Bradu 

22 septembrie: Real Bradu - ACS Victoria Buzoiești 

29 septembrie: ACS Basarabi Curtea de Argeș - Real Bradu 

6 octombrie: Real Bradu - AS Voința Budeasa 

13 octombrie: Real Bradu - AS Poiana Lacului 

Echipa din Bradu va disputa meciurile de pe teren propriu 
de la ora 18.00, un plus de atractivitate pentru iubitorii 
fotbalului din comună, care pot urmări partidele în nocturnă. 


Lotul CS Real Bradu 


Portari: Govedie Laurenţiu, Andreescu Paul, Dumitru Dănuţ. 

Fundași: Mihăilă Adrian, Lazăr Florin, Alexe Florin, 
Gheorghe Marius, Voicu Sebastian, Guran Alexandru, 
Ștefănescu Alexandru, Onică Marius. 

Mijlocași: Orzaţă Mihai, Păun Robert, Neagu George, Niţă 
Mădălin, Nae Ionuţ, Anghel Florin, Ciucă Bogdan. 

Atacanţi: Orzaţă Sorin, Predică Marian, Mormolea Georgian, 
Tuică Marian, Bobaru Ionel. 

Antrenor: Gheorghe Stan 

Delegat: Predica Cristian 





CS Real Bradu intenţionează să dezvolte o 
nouă ramură sportivă în cadrul clubului: 
judo. Există deja o antrenoare care și-a 
manifestat disponibilitatea de a participa 
Ja acest proiect, astfel că oficialii clubului 
intenționează să organizeze o preselecție 
în rândul copiilor din comună. 


„Am discutat de principiu cu antrenoarea 
Eugenia Costache, iar dânsa s-a declarat 
încântată de o posibilă colaborare cu noi. 

Toamna aceasta vom organiza o preselecție în 
rândul copiilor din Bradu. Îi aşteptăm pe toţi 
aceia care vor să deprindă tainele unui sport 
cu tradiție în România, fete sau băieți. În 
funcție de numărul de solicitări, vom stabili și 
numărul de grupe, pe vârste“, anunţă 
directorul CS Real Bradu, Ionuţ Nae. În vârstă 
de 35 de ani, piteşteanca Eugenia Costache 
este multiplă medaliată în cadrul 
Campionatelor Naţionale de judo ale României 
şi dublă medaliată cu aur la Campionatele 


Balcanice. Dincolo de sport, judo poate fi o 
filozofie de viață, bazată pe un cod moral care 
impune  practicanţilor politeţe, curaj, 
sinceritate, control de sine, onoare, modestie, 
prietenie și respect față de tot ceea ce ne 


înconjoară. Avantajele pentru cei care îl 


practică nu doar pentru obţinerea 
performanţelor sportive, rezidă dintr-o 
dezvoltare fizică și psihică armonioasă, care 
presupune tărie de caracter, concentrare, 
stăpânirea emoţiilor (în special a temerilor), 
















Eugenia Costache, pe prima treaptă a 
podiumului Campionatului Naţional, în 2014. 


încredere în posibilitățile proprii, dar și în 


crearea unui puternic spirit de echipă şi de 
corectitudine. 


septembrie 2018 


